**OBČINA MORAVČE**, Vegova ulica 9, 1251 Moravče,

ki jo zastopa župan dr. Milan Balažic,

matična številka: 5880505000,

davčna številka: SI41432851

(v nadaljevanju: občina)

in

**vlagatelj** */Ime in priimek ali Naziv, Ulica, Hišna številka, Poštna številka, Pošta/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

številka KMG-MID: \_\_\_\_\_\_\_\_\_\_\_\_\_\_\_\_,

davčna številka: \_\_\_\_\_\_\_\_\_\_\_\_\_\_\_\_

ki ga zastopa/katerega nosilec je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ */ime in priimek zastopnika/nosilca/*

(v nadaljevanju: upravičenec)

**skleneta naslednjo**

**POGODBO**

**o sofinanciranju ukrepov ohranjanja in spodbujanja razvoja kmetijstva in podeželja v Občini Moravče za leto 2025**

**1. člen**

Sredstva po pogodbi se dodelijo v skladu s Pravilnikom o ohranjanju in spodbujanju razvoja kmetijstva in podeželja v Občini Moravče (Uradni vestnik Občine Moravče 7/24, 3/25 v nadaljevanju Pravilnik) in sicer kot:

- državne pomoči v skladu z Uredbo Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjeno s Popravkom Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2024/90118 z dne 21. 2. 2024), (v nadaljnjem besedilu: Uredba Komisije (EU) št. 2022/2472);

- pomoči de minimis v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljnjem besedilu: Uredba Komisije (EU) št. 2023/2831);

- pomoči de minimis v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 2024/3118 z dne 13. 12. 2024) (v nadaljnjem besedilu Uredba Komisije (EU) št. 1408/2013).

- druge ukrepe občine.

Pogodbeni stranki ugotavljata:

* da je bil dne 25. marca 2025 na spletni strani Občine Moravče objavljen Javni razpis za sofinanciranje ukrepov ohranjanja in spodbujanja razvoja kmetijstva in podeželja v Občini Moravče za leto 2025 (v nadaljevanju: javni razpis);
* da se je upravičenec prijavil na javni razpis s pravočasno, predložil je popolno vlogo; vlogo je pregledala strokovna komisija, imenovana s strani župana;
* da je občina s sklepom št. \_\_\_\_\_\_\_\_\_\_\_\_, z dne \_\_\_\_\_\_\_\_\_\_\_, upravičencu odobrila sredstva v skupni višini \_\_\_\_\_\_\_\_\_ EUR za Ukrep \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Upravičencu se dodelijo sredstva v skladu s \_\_\_\_\_\_\_\_\_\_ alinejo prvega odstavka tega člena.

**2. člen**

Sredstva iz 1. člena pogodbe se upravičencu dodelijo iz proračuna Občine Moravče za leto 2025, iz proračunske postavke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

|  |  |  |
| --- | --- | --- |
|  | Namen | Bruto znesek |
|  |  |  |
| Finančna sredstva skupaj v EUR | |  |

**3. člen**

Občina bo sredstva iz prejšnjega člena te pogodbe nakazala na podlagi predložitve zahtevka za izplačilo sredstev. Upravičenec mora občini najkasneje do 24.11.2025 predložiti zahtevek za izplačilo sredstev na predpisanem obrazcu (ZAHTEVEK ZA IZPLAČILO) ki je sestavni del te pogodbe.

Zahtevku iz prejšnjega odstavka mora upravičenec predložiti ustrezna dokazila, in sicer:

* ustrezne račune oz. situacije za nakup materiala, opreme ali opravljene storitve,
* dokazila o plačilu obveznosti (potrdila o plačanih računih),
* druga dokazila, ki so navedena v sklepu iz tretje alineje drugega odstavka prvega člena te pogodbe;
* dokazilo, da je bil postopek izveden v skladu z zakonom o javnih naročilih, če je upravičenec naročnik po zakonu o javnih naročilih,
* poročilo o opravljenem delu oz. izvedenih aktivnostih, ki so predmet podpore, podpisano s strani upravičenca (sestavni del zahtevka za izplačilo sredstev).

**4. člen**

Davčna osnova in način obdavčitve za fizične osebe se določi na podlagi Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19, 66/19, 39/22, 132/22 – odl. US, 158/22, 131/23 – ZORZFS in 104/24).

**5. člen**

Upravičenec se zavezuje:

* da bo za naložbo vodil in hranil predpisano dokumentacijo, ki je bila podlaga za odobritev te pomoči, še 10 let od datuma prejema pomoči na podlagi te pogodbe,
* da naložbe ne bo uporabljal v nasprotju z namenom dodelitve sredstev,
* da bo investicija po zaključku le-te v uporabi za namen, za katerega je pridobil sredstva, vsaj še 5 let po izplačilu sredstev,
* da bo naložba zaključena pred predložitvijo zahtevka za izplačilo sredstev; kot zaključek naložbe se šteje tehnični prevzem oz. uporabno dovoljenje ali vključitev kmetijske mehanizacije ali opreme v objektih v proizvodni proces oz. dokončanje vseh del,
* da bo omogočil občini vpogled v dokumentacijo in kontrolo koriščenja namenskih sredstev,
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov,
* da bo do 24.11.2025 na občino dostavil zahtevek za izplačilo sredstev z vsemi zahtevanimi prilogami. Po tem datumu vloženi zahtevki ne bodo upoštevani.

**6. člen**

V kolikor naložba oziroma investicija, ki je predmet sofinanciranja po tej pogodbi, ne bo izvedena v celoti, upravičenec ni upravičen do izplačila v celoti odobrenih sredstev. Sredstva se sorazmerno zmanjšajo, v kolikor je znesek realizirane končne naložbe oziroma investicije manjši od predvidene naložbe oziroma investicije po predračunih.

**7. člen**

Upravičenec se strinja, da mora z odločbo odobrena in že izplačana sredstva na podlagi te pogodbe vrniti v celoti s pripadajočimi zakonitimi zamudnimi obrestmi od dneva plačila do dneva vračila teh sredstev, in sicer v roku 8 dni od vročitve zahtevka, če se ugotovi:

* da so bila dodeljena sredstva delno ali v celoti nenamensko porabljena,
* da je upravičenec za katerikoli namen pridobitve sredstev navajal neresnične podatke,
* da je upravičenec za isti namen in iz istega naslova že pridobil finančna sredstva,
* druge kršitve in nepravilnosti.

V primerih ugotovljenih kršitev iz prvega odstavka tega člena upravičenec izgubi pravico do pridobitve sredstev po Pravilniku za naslednji dve leti.

**8. člen**

Pogodbeni stranki izjavljata, da nihče v imenu ali na račun druge pogodbene stranke, predstavniku ali posredniku organa ali Občinske uprave Občine Moravče ni obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je Občini Moravče povzročena škoda ali je omogočena pridobitev nedovoljene koristi predstavniku ali posredniku organa ali Občinske uprave Občine Moravče, drugi pogodbeni stranki ali njenemu predstavniku, zastopniku ali posredniku.

Pogodbene stranke so soglasne, da je v primeru storitve ali poskusa storitve dejanja iz prejšnjega odstavka ali podobnega dejanja ta pogodba nična.

**9. člen**

Občina imenuje za skrbnika te pogodbe \_\_\_\_\_\_\_\_\_\_\_\_\_\_\_, ki jo zastopa glede vseh vprašanj, ki so predmet te pogodbe. Odgovorni predstavnik s strani upravičenca je \_\_\_\_\_\_\_\_\_\_\_\_\_\_\_\_\_\_\_\_\_\_.

**10. člen**

Morebitne spremembe te pogodbe so možne le s sklenitvijo pisnega aneksa k tej pogodbi.

**11. člen**

Pogodbeni stranki bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno stvarno pristojno sodišče.

**12. člen**

Pogodba je sklenjena, ko jo podpišeta obe pogodbeni stranki in velja od dneva podpisa pogodbe.

**13. člen**

Pogodba je sestavljena v treh (3) enakih izvodih, od katerih prejme občina dva (2) izvoda, upravičenec pa en (1) izvod.

|  |  |
| --- | --- |
| Datum: \_\_\_\_\_\_\_\_\_\_\_\_\_\_\_\_\_\_\_\_ | Številka: \_\_\_\_\_\_\_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| Upravičenec: | Občina Moravče  Župan  dr. Milan Balažic |